
BALATONSZEPEZD KÖZSÉG ÖNKORMÁNYZATA
8252 Balatonszepezd, Árpád u. 27.

Ügyiratszám: BSZ/2494-4/2026.

J E G Y Z Ő K Ö N Y V

Készült:	Balatonszepezd Község Önkormányzata Képviselő-testülete 2026. július 17-én 8.00 órakor megtartott nyilvános üléséről

Az ülés helye:	Balatonszepezd, Községháza – földszinti tárgyaló
(8252 Balatonszepezd, Árpád u. 27.)  

[bookmark: _Hlk235444580]Jelen vannak: 	Bíró Imre	polgármester
	Varga József	alpolgármester 
	Inhof Tamás 	
	dr. Temesvári Zsolt	képviselők

Igazoltan távol: 	Kiss István	képviselő

Tanácskozási joggal megjelent:
	dr. Varga Viktória	jegyző, jegyzőkönyvvezető
	Szántó Szilvia	irodavezető
	

[bookmark: OLE_LINK1][bookmark: OLE_LINK2][bookmark: _Hlk235444650]Bíró Imre polgármester: Köszönti a nyilvános ülésen megjelenteket. Megállapítja, hogy a képviselő-testület 4 fő jelenlétével határozatképes, az ülést megnyitja. Napirend előtt szeretne köszönetet mondani Jancsek Adriennek az itt látható festményért, és Németh Ferencnek a szepezdi krónika összevont, 13 kg súlyú könyvéért, köszönik a belefektetett munkát. Javasolja, hogy a mai nyilvános ülésen a meghívóban szereplő napirendi pontok kerüljenek megtárgyalásra azzal, hogy a partnerségi eljárás lezárásáról is döntenének. Javaslatát szavazásra teszi fel.

Balatonszepezd Község Önkormányzata Képviselő-testülete 4 igen szavazattal 
– egyhangúlag - az alábbi határozatot hozza:

[bookmark: _Hlk225774517][bookmark: _Hlk228779587][bookmark: _Hlk231453345]52/2026. (VII.17.)	Bsz. ÖNKORMÁNYZATI 	HATÁROZAT

Balatonszepezd Község Önkormányzata Képviselő-testülete a mai nyilvános ülés napirendjét a meghívó szerint elfogadja:

NAPIREND

[bookmark: _Hlk103593630]1) 	Az egyes szociális és gyermekvédelmi ellátási formák szabályozásáról szóló önkormányzati rendelet felülvizsgálata
	Előterjesztő: Bíró Imre polgármester

2) 	A szociális célú tűzifa támogatás igénylésének szabályairól szóló 12/2018. (X. 31.) önkormányzati rendelet módosítása
	Előterjesztő: Bíró Imre polgármester

3) 	Balatonszepezd Község Önkormányzata 2026. évi közbeszerzési tervének módosítása 
	Előterjesztő: Bíró Imre polgármester

4) 	Eseti közbeszerzési szabályzat elfogadása
	Előterjesztő: Bíró Imre polgármester

5) 	A közvilágítás korszerűsítése során a „170 db LED típusú lámpatest beszerzése és beüzemelése” tárgyú közbeszerzési eljárás lefolytatásához szükséges határozatok meghozatala
	Előterjesztő: Bíró Imre polgármester

6) 	Döntés a belterületi útfelújításokhoz kapcsolódó többletmunkákról
	Előterjesztő: Bíró Imre polgármester

7) 	Partnerségi egyeztetés lezárása
	Előterjesztő: Bíró Imre polgármester


NAPIREND TÁRGYALÁSA

[bookmark: _Hlk184128513]1) 	Az egyes szociális és gyermekvédelmi ellátási formák szabályozásáról szóló önkormányzati rendelet felülvizsgálata
Előterjesztő: Bíró Imre polgármester

Bíró Imre polgármester: A rendelet módosításának jelentősége, hogy a támogatásokhoz előírt jövedelemhatárt emelik, így több rászoruló tud segítségben részesülni. Tavaly volt, hogy egy-kétezer forint miatt csúsztak ki olyanok pl. a szociális tűzifából, akik rászorulók lettek volna. Bár egyelőre nem tudni, lesz-e idén szociális tűzifa program, tavaly áprilisban már jelentkezni kellett rá, de idén még nem jött semmi. A gyógyszertámogatás és az iskolakezdési támogatás összegét emelnék. Kérdezi kinek van kérdése, észrevétele?

Inhof Tamás képviselő: Azt gondolja, ha valamiért nem lesz szociális tűzifa program, akkor az önkormányzatnak a saját forrásból kell megvalósítani. Nem tudja, mekkora összeg lehet ez. 

Bíró Imre polgármester: Bár ez a következő napirendi pont, elmondja, hogy több részből áll, mert kellett önrészt vállalni és a szállítást is az önkormányzat fizeti, de szerinte meg fogják tudni oldani. Akik tavaly pár ezerrel forint miatt kicsúsztak, azoknak is megoldották. 
További kérdés, vélemény, javaslat, hozzászólás nem hangzik el, Bíró Imre polgármester 
a határozati javaslatot szavazásra teszi fel. 

Balatonszepezd Község Önkormányzata Képviselő-testülete 4 igen szavazattal 
– egyhangúlag – az alábbi határozatot hozza:

[bookmark: _Hlk225774531][bookmark: _Hlk231453370][bookmark: _Hlk235443445]12/2026. (VII.20.)	ÖNKORMÁNYZATI 	RENDELET

Balatonszepezd Község Önkormányzata Képviselő-testülete az egyes szociális és gyermekvédelmi ellátási formák szabályozásáról szóló 11/2024. (XI.29.) önkormányzati rendelet módosításáról szóló rendelet-tervezetet elfogadja és 12/2026. (VII.20.) számon önkormányzati rendeletei közé iktatja.


2) 	A szociális célú tűzifa támogatás igénylésének szabályairól szóló 12/2018. (X. 31.) önkormányzati rendelet módosítása
Előterjesztő: Bíró Imre polgármester

Bíró Imre polgármester: Ahogy az előbb elhangzott, a lényeg itt is az, hogy minél többen férjenek bele a támogatotti körbe, ezért emelik a jövedelemhatárt. Kérdezi, hogy valakinek van-e kérdése, észrevétele, hozzászólása?

Kérdés, vélemény, javaslat, hozzászólás nem hangzik el, Bíró Imre polgármester 
a határozati javaslatot szavazásra teszi fel. 

Balatonszepezd Község Önkormányzata Képviselő-testülete 4 igen szavazattal 
– egyhangúlag – az alábbi határozatot hozza:

[bookmark: _Hlk225774559][bookmark: _Hlk228779642][bookmark: _Hlk231453390][bookmark: _Hlk235443462]13/2026. (VII.20.)	ÖNKORMÁNYZATI 	RENDELET

Balatonszepezd Község Önkormányzata Képviselő–testülete a szociális célú tűzifa támogatás igénylésének szabályairól szóló 12/2018. (X.31.) önkormányzati rendelet módosításáról szóló rendelet–tervezetet elfogadja, és 13/2026. (VII.20.) számon önkormányzati rendeletei közé iktatja.


3) 	Balatonszepezd Község Önkormányzata 2026. évi közbeszerzési tervének módosítása 
Előterjesztő: Bíró Imre polgármester

Bíró Imre polgármester: Három összefüggő napirend következik a közvilágítás korszerűsítése során lefolytatandó közbeszerzési eljárás miatt. Az első a közbeszerzési terv módosítása, mert korábban nem terveztek közbeszerzést, így ezt most módosítani kell. Kérdezi, hogy valakinek van-e kérdése, észrevétele, hozzászólása?

Kérdés, vélemény, javaslat, hozzászólás nem hangzik el, Bíró Imre polgármester 
a határozati javaslatot szavazásra teszi fel. 

[bookmark: _Hlk225774579][bookmark: _Hlk228779659][bookmark: _Hlk231453415]Balatonszepezd Község Önkormányzata Képviselő-testülete 4 igen szavazattal 
– egyhangúlag – az alábbi határozatot hozza:

[bookmark: _Hlk235443487]53/2026. (VII.17.)	Bsz. ÖNKORMÁNYZATI 	HATÁROZAT

Balatonszepezd Község Önkormányzata Képviselő-testülete a közbeszerzésekről szóló 2015. évi CXLIII. törvény 42. §-a alapján az előterjesztés 1. sz. mellékletét képező Balatonszepezd Község Önkormányzata 2026. évi közbeszerzési tervét elfogadja.

Határidő: azonnal
Felelős: polgármester


4) 	Eseti közbeszerzési szabályzat elfogadása
Előterjesztő: Bíró Imre polgármester

Bíró Imre polgármester: Az előző ülésen döntöttek a közbeszerzési szaktanácsadó személyéről, a szabályzatot már ő készítette elő. Kérdezi, hogy valakinek van-e kérdése, észrevétele, hozzászólása?

Kérdés, vélemény, javaslat, hozzászólás nem hangzik el, Bíró Imre polgármester 
a határozati javaslatot szavazásra teszi fel. 

[bookmark: _Hlk231453432]Balatonszepezd Község Önkormányzata Képviselő-testülete 4 igen szavazattal 
– egyhangúlag – az alábbi határozatot hozza:

[bookmark: _Hlk235443539]54/2026. (VII.17.)	Bsz. ÖNKORMÁNYZATI 	HATÁROZAT

Balatonszepezd Község Önkormányzata Képviselő-testülete a „Közvilágítás korszerűsítésének támogatása 5.000 fő alatti településeken című”, 2025/KÖZVIL/01 azonosítójú pályázat keretében 170 db LED típusú lámpatest beszerzése és beüzemelése” projekt megvalósítása során szükséges közbeszerzési eljárás lefolytatásához az előterjesztés mellékletét képező Eseti közbeszerzési szabályzatot elfogadja.

Határidő: azonnal
Felelős: polgármester



5) 	A közvilágítás korszerűsítése során a „170 db LED típusú lámpatest beszerzése és beüzemelése” tárgyú közbeszerzési eljárás lefolytatásához szükséges határozatok meghozatala
Előterjesztő: Bíró Imre polgármester

Bíró Imre polgármester: Két döntést kell meghozni, az egyik, hogy a becsült érték összegével rendelkeznek, ez egyébként 26.162.816 Ft + 27 % Áfa. A másik pedig az ajánlati felhívás és a kapcsolódó dokumentumok elfogadása, és az eljárás megindítása. Kérdezi, hogy valakinek van-e kérdése, észrevétele, hozzászólása?

Varga József alpolgármester: Azt kérdezi, hogy a lámpatestek beszerzése meghatározott típusra vonatkozik-e?

Szántó Szilvia irodavezető: Preferált típus van, a lámpatípusoknak egyenértékűnek kell lenni, amik közül választani lehet.

Varga József alpolgármester: És ki választotta ki a típust?

Szántó Szilvia irodavezető: Polgármester úr döntötte el a műszaki szakértők segítsége alapján, de egyeztettek az E.on-nal is. 

Bíró Imre polgármester: Igyekeztek a legjobbat kiválasztani, ezt lehet programozni fényerőben, időben, mozgásra, nagyon reméli, hogy jó lesz.

dr. Temesvári Zsolt képviselő: Kérdezi, hogy hideg vagy meleg fényű lesz?

Szántó Szilvia irodavezető: Meleg fényű lesz.

További kérdés, vélemény, javaslat, hozzászólás nem hangzik el, Bíró Imre polgármester 
a határozati javaslatokat egyben teszi fel szavazásra. 

[bookmark: _Hlk231453449]Balatonszepezd Község Önkormányzata Képviselő-testülete 4 igen szavazattal 
– egyhangúlag – az alábbi határozatot hozza:

[bookmark: _Hlk235443563]55/2026. (VII.17.)	Bsz. ÖNKORMÁNYZATI 	HATÁROZAT

Balatonszepezd Község Önkormányzata Képviselő-testülete a „Közvilágítás korszerűsítésének támogatása 5.000 fő alatti településeken című”, 2025/KÖZVIL/01 azonosítójú pályázat keretében 170 db LED típusú lámpatest beszerzése és beüzemelése” tárgyú közbeszerzési eljárásban az eljárásra megadott becsült érték összegével, összesen 26.162.816 Ft + 27 % Áfa összeggel rendelkezik, amely pályázati forrásból kerül biztosításra.


[bookmark: _Hlk235443585]56/2026. (VII.17.)	Bsz. ÖNKORMÁNYZATI 	HATÁROZAT

Balatonszepezd Község Önkormányzata Képviselő-testülete a „Közvilágítás korszerűsítésének támogatása 5.000 fő alatti településeken című”, 2025/KÖZVIL/01 azonosítójú pályázat keretében 170 db LED típusú lámpatest beszerzése és beüzemelése” tárgyú közbeszerzési eljárásban az ajánlati felhívást és a kapcsolódó dokumentációt (szerződéstervezet, műszaki leírás) az előterjesztés mellékletei szerint elfogadja, és a Kbt. 117. § szerinti saját beszerzési szabályok alkalmazásával történő közbeszerzési eljárást megindítja.

Felkéri a közbeszerzési szakértőt az eljárás megindításával kapcsolatos intézkedések megtételére.

Határidő: azonnal
Felelős: közbeszerzési szakértő, polgármester


6) 	Döntés a belterületi útfelújításokhoz kapcsolódó többletmunkákról
Előterjesztő: Bíró Imre polgármester

Bíró Imre polgármester: Az önkormányzat kérte ezeket a többletmunkákat, egy részét lakossági igény alapján. A munkák összértéke bruttó 2.873.375 Ft, melyet a tartalék terhére biztosítanak. Kérdezi, hogy valakinek van-e kérdése, észrevétele, hozzászólása?

Varga József alpolgármester: Az a kérése, hogy azoknál az utaknál, amiket nem lehet aszfaltburkolattal ellátni, a szórt zúzalékot valamilyen emulzióval kössék meg, mert ezt így az első eső elmossa, ezért stabilizálni kell valamivel. 

Bíró Imre polgármester: Sajnos van egy olyan szabály, hogy az adott útburkolat anyagától eltérni nem lehet felújításkor, mert ha eltérnek, akkor az már engedélyköteles.  

Inhof Tamás képviselő: Az Árpád utcánál is elkopott ez a réteg, ki kell javítani.

Bíró Imre polgármester: Szó is volt róla, hogy kijavítják. Sokat küzdenek az építkezésekkel, jönnek a 36 tonnás nagy gépek, nagyon sok kárt okoznak az utakban.

További kérdés, vélemény, javaslat, hozzászólás nem hangzik el, Bíró Imre polgármester 
a határozati javaslatot szavazásra teszi fel. 

[bookmark: _Hlk231453472]Balatonszepezd Község Önkormányzata Képviselő-testülete 4 igen szavazattal 
– egyhangúlag – az alábbi határozatot hozza:


[bookmark: _Hlk235443610]57/2026. (VII.17.)	Bsz. ÖNKORMÁNYZATI 	HATÁROZAT

Balatonszepezd Község Önkormányzata Képviselő-testülete a Balatonszepezd belterületi utak felújítása tárgyában a felmerült többletmunkák elvégzésére a Veszprémi Útépítő Kft. bruttó 2.873.375 Ft összegű ajánlatát elfogadja.

A szükséges forrást a 2026. évi költségvetésről szóló önkormányzati rendelet tartaléka terhére biztosítja.

Felhatalmazza a polgármestert a szerződés módosítására és az egyéb szükséges intézkedések megtételére.

Határidő: azonnal
Felelős: polgármester


7) 	Partnerségi egyeztetés lezárása
Előterjesztő: Bíró Imre polgármester

Bíró Imre polgármester: A hibás tervlap miatt indult HÉSZ módosításban a honlapon volt kint a dokumentáció véleményezésen, de a partnerségi egyeztetés során lakossági vélemény nem érkezett, így ez a szakasz lezárható. Kérdezi, hogy valakinek van-e kérdése, észrevétele, hozzászólása?

Kérdés, vélemény, javaslat, hozzászólás nem hangzik el, Bíró Imre polgármester 
a határozati javaslatot szavazásra teszi fel. 

[bookmark: _Hlk231453494]Balatonszepezd Község Önkormányzata Képviselő-testülete 4 igen szavazattal 
– egyhangúlag – az alábbi határozatot hozza:

[bookmark: _Hlk235443631]58/2026. (VII.17.)	Bsz. ÖNKORMÁNYZATI 	HATÁROZAT

Balatonszepezd Község Önkormányzata Képviselő-testülete a Balatonszepezd Helyi Építési Szabályzatáról szóló 18/2016. (XII.30.) önkormányzati rendelet 6. mellékletét képező hibásan elfogadott SZT3 tervlap módosítására irányuló rövid eljárás során a partnerségi egyeztetést – mely során lakossági vélemény nem érkezett – lezárja.

Felkéri a polgármestert, hogy a Balatonszepezd Helyi Építési Szabályzatáról szóló 18/2016. (XII.30.) önkormányzati rendelet módosításának tervezetét záró szakmai véleményezésre az állami főépítészi hatáskörében eljáró vármegyei kormányhivatalnak küldje meg.

Határidő: azonnal
Felelős: polgármester


Több napirendi pont nem lévén Bíró Imre polgármester megköszöni a nyilvános ülésen való részvételt, és azt 8.37 órakor bezárja.


K. m. f.



               Bíró Imre                                                                   dr. Varga Viktória
                              polgármester	                                                               jegyző
2
